Tartu Ülikooli korvpallimeeskond

**Tartu Ülikool Maks/Moorits** on Eesti korvpalliklubi, mis tegutseb Tartu linnas. Klubi mängib Eesti-Läti ühisliigas. Klubi kodumängud toimuvad Tartu Ülikooli Spordihoones. Meeskonda haldab Tartu Ülikooli Akadeemiline Spordiklubi.

Meeskonna peatreener on Aivar Kuusmaa, teda abistab Toomas Kandimaa.

## Ajaloost
1930. aastatel tegutsesid Tartus korvpallimeeskonnad NMKÜ (Noorte Meeste Kristlik Ühing) ja EASK (Eesti Akadeemiline Spordiklubi). Nendest teises etendasid aktiivset rolli Tallinnas keskkooli lõpetanud spordihuvilised üliõpilased. Tartu Eesti Akadeemiline Spordiklubi tuli Eesti meistriks aastatel 1938–1940. Võistkonnas mängisid teiste hulgas ka Oskar Erikson, Friedrich Issak, Heino Veskila, Ralf Viksten.

Hooajaks 1947/1948 taastati Tartu Ülikooli võimla, pärast seda siirdusid mitmed Tartu Kalevi mängijad paremate treeningutingimuste tõttu Tartu Ülikooli Spordiklubisse (ÜSK). Tartu ÜSK tuli Eesti NSV meistriks aastatel 1948–1952. Hiljem tuldi 12 korda Eesti meistriks Tartu Ülikooli nime all. 1978. aastal viimati meistriks tulnud meeskonnas tulid mängisid Jaan Lentsius, Toomas Tein, Tiit Hang, Rašid Abeljanov, Heiki Kortspärn, Peep Aaviksoo, Teet Laur, Urmas Merru, Paavo Russak. 

NSV Liidu meistrivõistlustel meeste korvpallis esindas Eestit aastatel 1948–1952 Tartu Ülikooli Spordiklubi, kes saavutas 1948. aastal 6. koha, seejärel aga tuli 1949. aastal NSV Liidu meistriks. Võistkonna koosseisus mängisid Joann Lõssov, Ilmar Kullam, Heino Kruus, Ernst Ehaveer, Heino Krevald, Harri Russak, Georg Rekker, Uno Kiivet, Viktor Laats, Olaf Õun. 1950. aastal võideti üleliidulistel meistrivõistlustel hõbe- ja 1951. aastal pronksmedalid. 1952. aastal saavutati 4. koht.

## Taasiseseisvumine
Klubi eelmised nimed pärast Eesti taasiseseisvumist: Tartu Ülikool (1991–1992), Tartu Korvpalliklubi (1992–1994), Tartu Gaas (1994–1995), Korvpalliklubi Tartu (1995–1997), SK Polaris (1997–1999), Tartu Delta (1999–2001), Tartu Ülikool/Rock (2001–2011, 2012–2016), Tartu Ülikool (2011–2012, 2016–2020). Hooajast 2020/2021 kannab klubi nime Tartu Ülikool Maks & Moorits. 

2015. aasta Eesti meistriks tulnud meeskonnas mängisid Tanel Sokk, Kent-Kaarel Vene, Gert Dorbek, Valmo Kriisa, Janar Talts, Timo Eichfuss, Saimon Sutt, Marek Doronin, Augustas Peciukevicius, Kristen Meister, Karolis Petrukonis, Sander Kruus, Joosep Toome, Tanel Kurbas. Pärast 2015. aastat on kohad Eesti meistrivõistlustel olnud: 2016 – 2., 2017 – 3., 2018 – 2., 2019 – veerandfinaal, 2020 – hooaeg jäi pooleli, 2021 – veerandfinaal, 2022 – 2., 2023 – 2., 2024 – 2., 2025 – 2.

2018. aastal otsustati lõpetada tegevus elukutseliste korvpallimeeskonnana ja minna üle üliõpilastest koosnevale meeskonnale. 2022. aasta seisuga mängib Tartu taas profikorvpalli.

## Saavutused
### Saavutused Eestis
*Eesti NSV meister: 1948–1952 (Tartu ÜSK), 1956, 1958–1959, 1969–1970, 1972–1973, 1975–1978 
*Eesti karika võitja: 2000, 2001, 2002, 2004, 2009, 2010, 2011, 2013, 2014, 2021, 2026
*Eesti meister: 2000, 2001, 2004, 2007, 2008, 2010, 2015
*Eesti meistriliiga finalist: 2002, 2005, 2006, 2009, 2011, 2012, 2013, 2014, 2016, 2018, 2022, 2023, 2024, 2025
*Põhihooaja võitja: 2004, 2007, 2008, 2009, 2010, 2014, 2015

### Kohad Balti liigas
* Lõpetas 2004/2005 hooaja 10. kohal.
* Lõpetas 2005/2006 hooaja 12. kohal
* Lõpetas 2006/2007 hooaja 8. kohal.
* Lõpetas 2007/2008 hooaja 8. kohal.
* Lõpetas 2008/2009 põhihooaja 6. kohal. Veerandfinaalides mängiti koduse vastase BC Kalev/Cramoga. Esimene mäng Tallinnas Saku Suurhallis võideti tänu tugevale mängu algusele 70:76. Teine mäng, mis toimus Tartus, kaotati Kalevile aga suurelt 84:56 ning seeria läks taas edasi Tallinna. Viimases närvidemängus, mis venis lisaajale tuli Tartule võit tänu Tanoka Beardi väga kaugelt sooritatud kolmepunktiviskele. Tartu pääses edasi final fouri. Seal mängiti Kaunase Žalgirisega ja kaotati 9 punktiga 74:83. 3–4 koha mängus mängiti Riia ASK-iga ja see mäng võideti 77:68.  
* Lõpetas 2009/2010 põhihooaja 5. kohal. Veerandfinaalides kohtuti BC Šiauliaiga. Esimene mäng võõrsil võideti kindlalt 84:61. Teine mäng kodus kaotati 7-me punktiga 62:69. Viimane mäng Šiauliais kaotati 92:80.
* Lõpetas 2010/2011 põhihooaja 3. kohal Riia VEFi ja Ventspilsi taga. Veerandfinaalides kohtuti Ventspilsiga. Esimene mäng kaotati võõrsil 6 punktiga, teine kodus 1 punktiga.
* Liiga 2015/2016 hooajal võideti veerandfinaalis Liepajat kahes mängus, poolfinaalis Valmierat kahes mängus, kuid finaalis kaotati Šiauliaile mängudega 81:74 ja 76:102 ning saadi hõbemedal.
* 2016/2017 aasta hooajal võideti veerandfinaalis korvide vahega Nevežist 86:88 ja 92:78, poolfinaalis kaotati Pieno žvaigždesile (mängud 88:88 ja 75:82). Kolmanda koha mängus võideti kahe mängu kokkuvõttes BC Kalev/Cramot 72:60 ja 67:68 ning saadi pronksmedal.
* Hooajal 2017/2018 saadi oma alagrupis teine koht Pieno žvaigždesi järel. Kohamängudes võideti 3. koht, kui kahe mängu kokkuvõttes alistati Šiauliai klubi.

### Kohad Eesti-Läti Korvpalliliigas
* 2018/2019 hooaja põhiturniiril tuldi 6. kohale 14 võidu ja 14 kaotusega. Veerandfinaalis kaotati BC Kalev/Cramole 59:84 ja 59:96.
* Hooajal 2019/2020 põhiturniiri 9. koht (11 võitu, 14 kaotust).
* 2020/2021 hooajal liiga Eesti alagrupis 6. koht (eelviimane) 8 võidu ja 16 kaotusega.
* 2021/2022 põhiturniiri 9. koht (12 võitu, 14 kaotust). Veerandfinaalis kaotati VEF Rigale 57:91 ja 85:88.
* 2022/2023 põhiturniiri 4. koht (20 võitu, 10 kaotust). Veerandfinaalis võideti mängudega 2:1 Ventspilsi, poolfinaalis jäädi alla Prometeyle 67:89. Pronksimängus võideti BC Kalev/Cramot 63:60. 
* 2023/2024 5. koht põhiturniiril (19 võitu, 11 kaotust). Veerandfinaalis mängiti Ventspilsiga ja jäädi alla mängudega 1:2 (69:103, 82:69, 83:103). 
* 2024/2025 põhiturniiri 6. koht (17 võitu, 11 kaotust). Veerandfinaalis kaotati Rīgas Zellile mängudega 58:86 ja 73:78.

### Saavutused Eurosarjades
*2002–2003: FIBA Champions Cup: 5 koht (2–6) NEBL C grupis 
*2003–2004: FIBA Europe Cup: 3 koht (2–4) NEBL C grupis.
*2004–2005: FIBA Europe Cup Challenge: 3 koht(2–4) NEBL A grupis.
*2007–2008: FIBA Europe Cup: Final Four (4. koht)
*2008–2009: FIBA Europe Cup: ei pääsenud alagrupimängudele.
*2008–2009: FIBA Challenge Cup: ei pääsenud alagrupimängudest edasi.
*2009–2010: FIBA EuroChallenge: jäädi alagrupis viimaseks

### Parimad saavutused läbi aegade
* Eesti meister: 2000, 2001, 2004, 2007, 2008, 2010, 2015
* 2007/2008 FIBA Eurocup (Euroopa tasemelt III liiga): **Final Four**
* 2008/2009 Balti liiga: **Final Four**

* 2008/2009 Mängiti ULEB Cupis (Euroopa tugevuselt II liiga. Liiga nimi on nüüd FIBA Eurocup)

## Meeskond

## Treenerid

*Herbert Niiler 1931–1937 (Tartu NMKÜ)
*Aleksander Illi 1938 (Tartu EASK)
*Oskar Erikson 1939–1940 (Tartu EASK)
*Edgar Naarits 1948–1955 (Tartu ÜSK)
*Ernst Ehaveer 1956–1983
*Arne Laos 1983–1992
*Jüri Neissaar 1992–1997

*Teet Laur 1997–2000
*Jüri Neissaar 2000–2003
*Tõnu Lust 2003–2005
*Paavo Russak 2005–2006
*Algirdas Brazys 2006–2007
*Üllar Kerde 2007–2008
*Indrek Visnapuu 2008–2012

*Gert Kullamäe 2012–2017
*Priit Vene 2017–2020
*Nikolajs Mazurs 2020–2023
*Gundars Vētra 2023–2024
*Priit Vene 2024
*Aivar Kuusmaa 2024–

## Viited

## Välislingid
* Klubi koduleht
* Tartu Ülikool/Rock vs BC Kalev Cramo 2008, 2. finaalmäng
* Tartu Ülikool Rock koosseis 2010/1011
*  Kerde lasti Rocki peatreeneri koha pealt lahti, Postimees, 19. detsember 2008
* Rocki klubi juht: Kerdet ei vallandatud!, Tartu Postimees, 19. detsember 2008
* Peep Pahv.  Visnapuu tahab platsil konkreetsust, Postimees, 22. detsember 2008
* Tartu patrioot Meelis Pastak .... korvpall24.ee, 22.10.2020